# 1611.

*Ovo je članak o godini 1611.*

|  |  |
| --- | --- |
| Milenijum:
 | 2. milenijum
 |
| Vjekovi:
 | 16. vijek – **17. vijek** – 18. vijek
 |
| Decenija:
 |  1580-e  1590-e  1600-e  – 1610-e –  1620-e  1630-e  1640-e  |
| Godine:
 | 1608 1609 1610 – **1611** – 1612 1613 1614
 |

1611.. po kalendarima
| Gregorijanski
 | 1611.. (MDCXI) |
| Ab urbe condita
 | 2364.
 |
| Islamski
 | 1019–1020.
 |
| Iranski
 | 989–990.
 |
| Hebrejski
 | 5371–5372.
 |
| Bizantski
 | 7119–7120.
 |
| Koptski
 | 1327–1328.
 |
| Hindu kalendari
 |
| • *Vikram Samvat* | 1666–1667.
 |
| • *Shaka Samvat* | 1533–1534.
 |
| • *Kali Yuga* | 4712–4713.
 |
| Kineski
 |
| • Kontinualno
 | 4247–4248.
 |
| • 60 godina
 | Yin Metal Svinja (od kineske Ng.) |
| Holocenski kalendar
 | 11611.
 |
| p • r • u |
| Podrobnije: Kalendarska era |

Godina **1611** (**MDCXI**) bila je redovna godina koja počinje u subotu po gregorijanskom kalendaru odn. redovna godina koja počinje u utorak po 10 dana zaostajućem julijanskom kalendaru.

## Događaji

* mart - Rusko-poljski rat (1609-1611): ruska narodna milicija (opolčenije) Prokopija Ljapunova ušla u Moskvu, u borbama izgoreo deo grada, Poljaci suzbijeni u Kremlj.
* 23. 3. - Patent nadvojvode Ferdinanda episkopu Simeonu Vretanji da se trudi oko iskorenjivanja "verske zablude" Vlaha i Rašana.
* 4. 4. - Kalmarski rat počinje danskom objavom rata Švedskoj i napadom na Kalmar koji će biti zauzet.
* 14. 4. - Galileo Galilej primljen u *Accademia dei Lincei*, Giovanni Demisiani skovao reč "teleskop".
* 2. 5. - U Engleskoj prvi put objavljena Biblija kralja Jamesa.
* 9. 5. - Go-Mizunoo je novi japanski car (do 1629) nakon abdikacije Go-Yōzeija.
* 23. 5. - Nakon što je ušao s vojskom u Češku, Matija istisnuo brata Rudolfa sa češkog prestola.
* 13. 6. - Opsada Smolenska (1609-1611) završena poljskim zauzećem grada.
* 22. 6. - Henry Hudson nakon pobune prebačen u čamac sa sinom i šest članova posade - više nikada nisu viđeni.
* ca. jul - Kapetan Jovan Daničić ponovo u Firenci, tvrdi Medičiju da će ga Srbi prihvatiti za vladara, on zatim šalje pisma patrijarhu Jovanu i vojvodi Grdanu, čemu Šehzade Jahja priključuje svoja pisma. Daničić pri povratku zamalo uhapšen u Dubrovniku tokom istrage neke zavere.
* 15. 7.? - Petar Domitrović imenovan od kralja za zagrebačkog biskupa (do 1628).
* 16. 7. - Zvanični ruski saveznik Jacob De la Gardie zauzeo Novgorod u švedskom interesu, kao i još neke gradove.
* kolovoz, početkom - Sinoda ugarskog i hrvatskog svećenstva u Trnavi.
* 5. 8. - Nasuh-paša je novi osmanski veliki vezir nakon smrti Kujudžu Murat-paše.
* 11. 8. - Rudolf pristao da prepusti Matiji Češku s Lužicom i Šleskom.
* 11. 9. - Kaluđer Dionisije Filosof sa pobunjeničkom vojskom ušao u Janjinu, ali turski garnizon odneo prevagu. Janina posle ustanka izgubila poluautonomni položaj.
* septembar - Dimitrije Požarski i Kuzma Minjin preuzeli Drugo narodno opolčenije.
* oktobar - Volovski rat ili Slani rat između Nadbiskupije Salcburg i Bavarskog vojvodstva.
* 23. 10. - Hrvatski sabor: pročitani zaključci trnavske sinode, ne smije se više trgovati u nedjelje i blagdane, zbog mnogih pritužbi određeno da se objesi svaki Ciganin ("Egipćanin") koji se uhvati u krađi.
* 30. 10. - Gustav II Adolf je novi kralj Švedske (do 1632).
* 1. 11. - Prvo poznato izvođenje Šekspirove "Bure".
* 22. 11. - "Marčanska unija": srpski marčanski episkop Simeon Vretanja prihvatio uniju, sedište mu je manastir Marča. Dobio povelju od pape Pavla V. kao *episcopus Rascianorum catholicorum ritus greci intra Ungarie, Sclavonie et Croatie fines et in extremis Carniolae partibus consistentium*, dobija naslov episkopa *platenskog* (blatskog, po sedištu Konstantina i Metodija).
* 4. 12. - Matija se venčao svojom rođakom Anom Tirolskom.

### Kroz godinu

* Uskoci opet upadaju u Liku, haraju oko Obrovca, zalaze u istarska pristaništa. Mlečani napravili nekoliko uspešnih zaseda a Senj i austrijske luke ponovo pod blokadom.
* Turci opet upadaju u Slavoniju uprkos miru.
* "Vlasi" dolaze u okolicu Brinja, Brloga i Otočca.
* Achille Harlay de Sancy, francuski poslanik u Istambulu, prošao našim zemljama; njegov sekretar Lefevre ostavio rukopis o tome - siromašno stanje manastira Mileševe, narod u Srbiji radi samo da preživi, zemlja je obrađena samo u blizini gradova i sela.
* Matija Divković tiskao *Nauk krstjanski* u Veneciji.
* Nekoliko astronoma otkriva Sunčeve pjege (Johannes i David Fabricius, Galileo Galilej i Christoph Scheiner).
* Kepler opisuje teleskop sa konveksnim objektivom i okularom; takođe daje Keplerovu hipotezu o pakovanju sfera.
* Markantun de Dominis u djelu *Tractatus de radiis visus et lucis in vitris, perspectivis et iride* objašnjava dugu.
* John Rolfe doneo sa Trinidada duvan u Jamestown, Virginia.
* Thomas Dale osnovao grad Henricus u Virdžiniji.
* U Francuskoj izgrađen Cordouanski svjetionik, visok 68 metara.

## Rođenja

* 28. 1. - Johannes Hevelius, astronom († 1687)
* 6. 2. - Chongzhen, poslednji mingovski car Kine († 1644)
* 25. 3.? - Evlija Čelebija, putopisac († 1682)
* 16. 5. - Benedetto Odescalchi, papa Inocent XI. († 1689)
* 11. 9. - Henri de La Tour d'Auvergne, vicomte de Turenne, maršal Francuske († 1675)
* pribl. - Charles de Batz-Castelmore d'Artagnan, kapetan musketira († 1673)

## Smrti

* 26. 2. - Antonio Possevino, jezuita i diplomata (\* 1533)
* leto? - Henry Hudson, istraživač
* 5. 8. - Kujudžu Murat-paša, veliki vezir
* 8. 8. - Serafin Razzi, povjesničar (\* 1531)
* 11. 8. - Prokopij Ljapunov, ruski lider
* kolovoz? - Šimun Bratulić, zagrebački biskup
* septembar - Dionisije Filosof, kaluđer i pobunjenik (\* ca. 1560)
* 3. 10. - Charles de Mayenne, francuski katolički zapovednik (\* 1554)
* 30. 10. - Karl IX, kralj Švedske (\* 1550)
* ? - Hasan-paša Tiro, beglerbeg

## Reference

Literatura
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993, ISBN 86-379-0383-5
* Rudolf Horvat, *Drugo banovanje Tome Erdeda* (hr Wikisource)